
[bookmark: TextBodyBegin]Европейският парламент,
–	като взе предвид член 314 от Договора за функционирането на Европейския съюз,
–	като взе предвид член 106а от Договора за създаване на Европейската общност за атомна енергия,
–	като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС, Евратом) № 966/2012[footnoteRef:1], и по-специално член 44 от него, [1:  	OВ L 193, 30.7.2018 г., стр. 1, ELI: http://data.europa.eu/eli/reg/2018/1046/oj.] 

–	като взе предвид Регламент (ЕС, Евратом) 2024/2509 на Европейския парламент и на Съвета от 23 септември 2024 г. относно финансовите правила, приложими за общия бюджет на Съюза[footnoteRef:2], и по-специално член 44 от него, [2:  	OВ L, 2024/2509, 26.9.2024 г., http://data.europa.eu/eli/reg/2024/2509/oj.] 

–	като взе предвид общия бюджет на Европейския съюз за финансовата 2024 година, приет окончателно на 22 ноември 2023 г.[footnoteRef:3], [3:  	OВ L, 2024/207, 22.2.2024 г., ELI: http://data.europa.eu/eli/budget/2024/207/oj.] 

–	като взе предвид Регламент (ЕС, Евратом) 2020/2093 на Съвета от 17 декември 2020 г. за определяне на многогодишната финансова рамка за годините 2021—2027[footnoteRef:4], [4:  	ОВ L 433 I, 22.12.2020 г., стр. 11, ELI: http://data.europa.eu/eli/reg/2020/2093/oj.] 

–	като взе предвид Междуинституционалното споразумение от 16 декември 2020 г. между Европейския парламент, Съвета на Европейския съюз и Европейската комисия относно бюджетната дисциплина, сътрудничеството по бюджетни въпроси и доброто финансово управление и относно новите собствени ресурси, включително пътна карта за въвеждането на нови собствени ресурси[footnoteRef:5], [5:  	ОВ L 433 I, 22.12.2020 г., стр. 28, ELI: http://data.europa.eu/eli/agree_interinstit/2020/1222/oj.] 

–	като взе предвид Решение (ЕС, Евратом) 2020/2053 на Съвета от 14 декември 2020 г. относно системата на собствените ресурси на Европейския съюз и за отмяна на Решение 2014/335/ЕС, Евратом[footnoteRef:6], [6:  	OВ L 424, 15.12.2020 г., стр. 1, ELI: http://data.europa.eu/eli/dec/2020/2053/oj.] 

–	като взе предвид проект на коригиращ бюджет № 4/2024, приет от Комисията на 19 юли 2024 г. (COM(2024)0931),
–	като взе предвид позицията относно проект на коригиращ бюджет № 4/2024, приета от Съвета на 23 септември 2024 г. и предадена на Европейския парламент на 24 септември 2024 г. (13195/2024 – C10‑0109/2024),
–	като взе предвид членове 96 и 98 от своя Правилник за дейността,
–	като взе предвид доклада на комисията по бюджети (A10-0007/2024),
А.	като има предвид, че основната цел на проект на коригиращ бюджет № 4/2024 е да се актуализира приходната част на бюджета, за да се вземат предвид последните събития и освен това да се коригира разходната част на бюджета по отношение на редица децентрализирани агенции;
Б.	като има предвид, че проект на коригиращ бюджет № 4/2024 предполага преразглеждане на прогнозите за собствените ресурси във връзка с митата, които са с 18,3% по-ниски в сравнение с прогнозата от май 2023 г., във връзка с ДДС базата без таван, която е с 0,6% по-ниска от прогнозата от май 2023 г., във връзка с нерециклираните отпадъци от пластмасови опаковки, които са с 0,6% повече от прогнозата от май 2023 г., и във връзка с общата база въз основа на БНД на ЕС, която е с 0,3% по-висока в сравнение с прогнозата от май 2023 г.;
В.	като има предвид, че с проект на коригиращ бюджет № 4/2024 също така се актуализира вноската на Обединеното кралство за 2024 г. съгласно споразумението за оттегляне, която вноска е в размер на 2,38 милиарда евро, намалена значително с 1,52 милиарда евро в сравнение с прогнозата, включена в бюджета за 2024 г.; като има предвид, че в проект на коригиращ бюджет № 4/2024 се вземат предвид също така глобите и санкциите, платени до края на май 2024 г., което увеличава първоначалната прогноза за глобите и санкциите в бюджета за 2024 г. с 513 милиона евро;
Г.	като има предвид, че проект на коригиращ бюджет № 4/2024 предлага редица корекции на финансирането на децентрализираните агенции с нетно увеличение в размер на общо 12 милиона евро и предложение за мобилизиране на Инструмента за гъвкавост за сума в размер на 13,2 милиона евро за покриване на увеличенията за Европейската агенция по лекарствата и Евроюст поради липсата на наличен марж по функция 2б на многогодишната финансова рамка (МФР);
1.	приветства проект на коригиращ бюджет № 4/2024 във вида, в който е представен от Комисията;
2.	отбелязва, че намаляването на размера на собствените ресурси, различни от БНД (по-специално по отношение на митата), и на размера на вноската на Обединеното кралство в бюджета води до увеличение на вноските на база БНД с 5,63 милиарда евро; отбелязва, че има значителна разлика между първоначалните прогнози за митата и вноската на Обединеното кралство, и призовава Комисията да проучи възможностите за подобряване на своите прогнози, което е жизненоважно за предвидимостта на бюджетното планиране; 
3.	подчертава, че с проект на коригиращ бюджет № 4/2024 брутните намаления на БНД за петте държави членки, които се ползват от тях, възлизат на малко под 5,4 милиарда евро нето; подчертава, че тези отстъпки са обвързани с инфлацията и следователно се увеличиха по-бързо от таваните на МФР, които се коригират ежегодно въз основа на дефлатора от 2%; подчертава, че тази аномалия увеличава тежестта за другите държави членки;
4.	подчертава необходимостта от устойчиви приходи за бюджета на Съюза, който през последните години беше подложен на силен натиск, за да се реагира на различни кризи; поради това изразява съжаление относно липсата на напредък в Съвета по реформата на системата на собствените ресурси в съответствие с пътната карта в междуинституционалното споразумение; припомня своята позиция в подкрепа на изменените предложения на Комисията и настоятелно призовава Съвета и държавите членки бързо да приемат тези предложения с цел увеличаване на собствените ресурси, с които разполага бюджетът на Съюза; припомня дългогодишната си позиция, че глобите и таксите следва да се използват като допълнителни приходи за бюджета на Съюза;
5.	отново изразява дългогодишната си позиция, че за новите приоритети е необходимо ново финансиране; отбелязва поредицата от корекции на бюджетите на децентрализираните агенции, предимно в съответствие със задачите, възложени им съгласно наскоро приетото законодателство; припомня, че агенциите трябва да разполагат с необходимия персонал и бюджет, за да изпълняват правилно своите мандати; изразява съжаление, че в няколко случая допълнителните ресурси за децентрализирана агенция водят до съответно намаляване на програмния пакет;
6.	изразява съжаление, че в действащата МФР до момента общо 1,5 милиарда евро са били или се предлага да бъдат преразпределени от програми към децентрализирани агенции; подчертава, че мащабът на преразпределенията е показателен за ограничените ресурси, с които разполага бюджетът на Съюза, и изтъква необходимостта от бюджетна гъвкавост за привеждане на ресурсите на агенциите в съответствие с промените в техните мандати и задачи за срока на действие на МФР;
7.	отбелязва, че проект на коригиращ бюджет № 4/2024 предполага увеличение с 2 милиона евро на бюджета за Евроюст поради инфлационен натиск; подчертава, че като се има предвид, че инфлационният натиск очевидно е предизвикателство за всички децентрализирани агенции, като инфлацията надхвърля годишния дефлатор от 2%, с който се увеличават таваните на МФР, и в резултат на това разходите за човешки ресурси и оперативните разходи за децентрализираните агенции са подложени на значителен натиск, счита, че настоящото третиране на бюджетите на децентрализираните агенции отделно от административните разходи по функция 7 от МФР изисква допълнителен размисъл като част от подготовката на Комисията за МФР за периода след 2027 г.;
8.	одобрява позицията на Съвета относно проект на коригиращ бюджет № 4/2024;
9.	възлага на своя председател да обяви, че коригиращ бюджет № 4/2024 е окончателно приет, както и да осигури неговото публикуване в Официален вестник на Европейския съюз;
10.	възлага на своя председател да предаде настоящата резолюция съответно на Съвета и на Комисията, както и на другите заинтересовани институции и органи и на националните парламенти.

